Nafarroako Parlamentuko Mahaiak, 2018ko urriaren 22an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Maiorga Ramírez Erro jaunak aurkeztutako galdera, ekonomiaren bilakaera eta bilakaera horrek Nafarroan duen eragina berehala ezagutzeko Nafarroako Gobenuak dauzkan kontrol mekanismoei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2018ko urriaren 22an

Lehendakaria: Ainhoa Aznárez Igarza

GALDERAREN TESTUA

EH Bildu Nafarroa talde parlamentarioko foru parlamentari Maiorga Ramírez Erro jaunak, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuak idatziz erantzun dezan:

Nafarroan ekonomiaren hazkundeak balizko dezelerazio bat izateari dagokionez, honako hau jakin nahi dut:

Nafarroako Gobernuak zer mekanismo zelatari eta kontrolekoak dauzka prestaturik, ekonomiaren bilakaera eta horrek Nafarroan duen eragina arinago ezagutzeko?

Iruñean, 2018ko urriaren 18an

Foru parlamentaria: Maiorga Ramírez Erro